08/11/2022 | Administración LocalMunicipal
A Coruña
Deportes
Anuncio da resolución de concesión definitiva da convocatoria extraordinaria de subvencións para entidades deportivas do concello da Coruña para o fomento e o apoio de actividades deportivas exercizo 2022.

Anuncio da resolución pola que se aproba a concesión definitiva das subvencións correspondentes ao Acordo de Xunta de Goberno Local de data 5 de agosto de 2022 polo que se establecen as bases reguladoras da Convocatoria extraordinaria de subvencións en réxime de concorrencia competitiva para entidades sen ánimo de lucro para o fomento e o apoio á realización de actividades deportivas no Concello da Coruña para o ano 2022 A Xunta de Goberno Local o día 5 de agosto de 2022 acordou autorizar o gasto e aprobar as bases reguladoras da convocatoria extraordinaria de subvencións de concorrencia competitiva dirixida a entidades deportivas sen ánimo de lucro destinadas ao fomento e apoio á realización de actividades deportivas a realizar durante o exercicio 2022. O importe desta convocatoria é de 72.854,07 euros, gasto imputable á aplicación 52 341 48900 do Orzamento Municipal de 2022. A convocatoria de subvencións publicouse no Boletín Oficial da Provincia (BOP) número 161, do 25 de agosto de 2022, BDNS (Identif.): 644223. O prazo de solicitudes de 15 días naturais contados a partir do día seguinte ao da publicación do extracto da convocatoria no BOP, foi do 26 de agosto ao 9 de setembro de 2022, ambos inclusive. Logo de recibir as solicitudes presentadas polas entidades interesadas en participar na convocatoria de subvencións, o Servizo Municipal de Deportes revisou todas as solicitudes e publicou no BOP núm.178, do 19.09.2022 e na páxina web do Concello da Coruña o trámite de emendas das solicitudes formuladas, de acordo co previsto na Base 12 apartado 2 da convocatoria. O prazo para emendar a documentación foi do 20 de setembro ao 3 de outubro de 2022, ambos inclusive. Transcorrido o prazo para emendar as solicitudes, reuniuse a Mesa de avaliación nomeada pola concelleira delegada de Deportes e valorou as solicitudes presentadas. Do resultado da avaliación levantouse acta. O día 13 de outubro de 2022 publicouse a proposta de resolución provisional e concedeuse un prazo de 5 días naturais para presentar alegacións, de acordo co previsto na Base 15 reguladora da convocatoria. O prazo para presentar alegacións rematou o día 18 de outubro de 2022. Transcorrido o prazo de alegacións, presentáronse 4 reclamacións, polo que a mesa de valoración procedeu ao seu estudio e valoración en sesión celebrada en data 20 de outubro de 2022, cuxa decisión sobre as mesmas é a recollida nos puntos primeiro e segundo da parte resolutiva, procedéndose a continuación a definir a relación final de subvencións a entidades deportivas concedidas e denegadas, cuxa valoración final é a reflexada no cadro que consta no punto terceiro da parte resolutiva. O apartado 16.1 da citada convocatoria establece que o acordo de resolución da convocatoria incluirá unha relación ordenada de tódalas solicitudes que, cumprindo coas condicións administrativas e técnicas establecidas nas bases reguladoras para adquirir a condición de entidade beneficiaria, non sexan estimadas por non cumprir cos requisitos de puntuación mínima, con indicación da puntuación outorgada a cada unha delas en función dos criterios de valoración previstos na mesma. En cumprimento do anterior, a concelleira delegada de Deportes resolveu en data 26/10/2022 a convocatoria pública extraordinaria das subvencións de concorrencia competitiva dirixida a entidades deportivas sen ánimo de lucro destinadas ao fomento e apoio á realización de actividades deportivas (tipos 1, 1.1 e 5) a realizar durante o exercicio 2022. A proposta de resolución definitiva notificarase as entidades que resultaran beneficiarias, de acordo co previsto no artigo 26 da Lei Xeral de Subvencións e os artigos 40, 41, 42 e 43 da Lei 39/2015, de 1 de outubro, do Procedemento Administrativo Común das Administracións Públicas, para que no prazo de cinco días hábiles comuniquen a súa aceptación ou renuncia ao órgano instructor. Transcorrido este prazo sen haberse producido a renuncia expresa, a subvención entenderase tácitamente aceptada. Conforme co disposto no artigo 45.1 b) a notificación poderá ser substituida pola publicación no BOP ao tratarse dun procedemento de concorrencia competitiva, surtindo os mesmos efectos. Polo exposto, DISPOÑO 1. Ordenar a publicación no Boletín Oficial da Provincia da resolución definitiva de subvencións concedidas, denegadas, inadmitidas, así como os importes concedidos e autorizacións pertinentes. Esta relación figura como anexo desta resolución.2. Facer indicación expresa a todas as entidades beneficiarias recollidas no anexo de que son requiridas para que, no prazo máximo de cinco (5) días hábiles, contados a partir do día seguinte ao da publicación desta resolución no BOP, comuniquen a súa aceptación ou renuncia ao órgano instructor. Transcurrido dito prazo sen producirse a renuncia expresa, a subvención entenderase tácitamente aceptada.3. En caso de dúbida, dificultades técnicas ou necesidade de máis información durante o proceso de aceptación das subvencións, poderán dirixirse á Concellería de Deportes a través da conta de correo electrónico uadeportes@coruna. gal ou do teléfono 981 18 42 00. A Coruña, 02 de novembro de 2022 O Xefe de Servizo de Deportes Marcelo Miguel Curria Dolon ANEXO Primeiro.- Estimar as seguintes alegacións polos motivos que se indican: Segundo.- Desestimar as seguintes alegacións polos motivos que se indican: Terceiro.- Conceder as subvencións correspondentes á convocatoria extraordinaria de subvencións de concorrencia competitiva dirixida a entidades deportivas sen ánimo de lucro destinadas ao fomento e apoio á realización de actividades deportivas a realizar durante o exercicio 2022, por importe de 71.726,93 euros ás entidades solicitantes e no termos que se indica, todo isto de conformidade cos criterios de avaliación especificados na Base 13 desta convocatoria, con cargo á aplicación 52 341 48900 do orzamento municipal en vigor. O importe correspondente a cada subvención concedida vaise imputar ás operacións contables 220220017614 e 220220021514 pola que se autorizou o gasto para a convocatoria das subvencións, con cargo á aplicación 52 341 48900 do orzamento municipal en vigor. Cuarto.- Anular o crédito autorizado sobrante na operación contable 220220017614 por un importe de 1.127,14 euros. O crédito liberado da operación liberarase na aplicación 52 341 48900 do orzamento municipal en vigor. Quinto.- Autorizar ou convalidar, no seu caso, ás entidades beneficiarias abaixo relacionadas a concertación de parte da actividade obxecto da subvención para o fomento e apoio á realización de actividades deportivas a realizar durante o exercicio 2022 coas persoas vinculadas coa primeira e nos termos que abaixo se indican coa condición de que se faga de acordo cos valores normais de mercado: Sexto.- Desestimar as seguintes solicitudes polos motivos que se indican na seguinte táboa: Sétimo.- Esta resolución terá carácter de definitiva de acordo co establecido na Base 16 da convocatoria e será publicada na sede electrónica do Concello da Coruña, así como na páxina web da Concellaría de Deportes e no Boletín Oficial da Provincia (BOP) dacordo co previsto no art.26 da Lei Xeral de Subvencións e no art.45.1. b) da Lei 39/2015, para que no prazo de cinco (5) días hábiles comuniquen su aceptación ou renuncia ao órgano instructor. Transcurrido dito prazo sen producirse a renuncia expresa, a subvención entenderase tácitamente aceptada. A resolución do procedemento porá fin a vía administrativa e contra dita resolución caberá a interposición de recurso contencioso-administrativo no prazo de dous meses. Con todo, as persoas interesadas poderán, con carácter potestativo, presentar recurso de reposición ante o propio órgano que dictou a resolución no prazo de un mes. En cuxo caso o prazo para a presentación do recurso contencioso administrativo comezará a contar dende a notificación da resolución expresa do recurso.